# Emlékeztető

**ELTE TTK HÖK EB rendkívüli ülés**

**Az ülés ideje és helye:** 2015. április 31. Déli Hallgatói Iroda 14:00

**Jelen vannak:** Rádl Attila (az Ellenőrző Bizottság elnöke); Vígh Bence (az Ellenőrző Bizottság tagja).

**2015. március. 31., 14:05** – Rádl Attila, az Ellenőrző Bizottság elnöke megnyitotta az ülést

**2015. március 31. 14:06–** Rádl Attila Vígh Bencét jelölte az ülés jegyzőkönyvének vezetésére. Vígh Bence elfogadta a jelölést.

*1/2015 (III. 31.) számú ellenőrző bizottsági határozat: Az Ellenőrző Bizottság 2 igennel, egyhangúlag Vígh Bencét választotta az ülés jegyzőkönyvvezetőjének.*

**2015. március 31. 14:06** – Rádl Attila által javasolt, az ülés meghívójában kiküldött napirend a következő:

1. Bejelentések
2. A tudománykommunikáció a természettudományban mesterszak hallgatóinak szakterületi besorolása
3. Egyebek

## Egyéb napirendi pont, és sorrendmódosító javaslat nem érkezett.

A Bizottság tagjai határozatot hoztak a napirendi pontokkal kapcsolatban:

*2/2015 (III.31.) számú ellenőrző bizottsági határozat:Az Ellenőrző Bizottság 3 igennel, egyhangúlag elfogadta az előzetesen kiküldött napirendi pontokat.*

## 1. Bejelentések (2015. március 31. 14:06)

1. Rádl Atitla bejelentette, hogy nem kíván újraindulni az EB tisztségért, így utódját keresi.
2. Másnak nem volt bejelentése.
3. Rádl Attila 14:07-kor lezárta az első napirendi pontot.

##  2. A tudománykommunikáció a természettudományban mesterszak hallgatóinak szakterületi besorolása (2015. március 31. 14:08)

ELTE TTK HÖK Alapszabály, II./5. § (4):

„(3) A tudománykommunikáció a természettudományban mesterszak hallgatói beiratkozásukkor írásban nyilatkoznak arról, hogy melyik szakterület tagjai kívánnak lenni. Minden regisztrációs időszakban új nyilatkozatot tehetnek. *Amennyiben a hallgató nem él nyilatkozattételi jogával a beiratkozáskor, úgy az Ellenőrző Bizottság a soron következő választások kiírása előtt sorsolással dönt a hallgató szakterületi besorolásáról, amelyet a hallgató regisztrációs időszakban tett nyilatkozattal felülírhat. A sorsolás az Ellenőrző Bizottság minden tagjának jelenlétében történik.* A sorsolás során hatoldalú szabályos dobókockával kell dobni. A dobás elvégzőjét és az érvényes dobás során a dobókocka által érinthető felületet az Ellenőrző Bizottság határozza meg. A sorsolás előtt az Ellenőrző Bizottság bijektív leképezést alkalmaz a hat szakterület és a dobókocka oldalai között. A besorolandó hallgatókat egyesével abba a szakterületbe kell besorolni, amelyik az esetükben dobott oldalhoz az előbbi módon hozzárendelésre került.”

Rádl Attila elmondta, hogy a Tanulmányi Osztálytól időben megkaptuk az adatokat, így a leghamarabbi időpontban megtörténhet a sorsolás.

Horváth Balázs írásban jelezte, hogy fizika szakterülethez szeretne tartozni, így őt nem sorolta be más szakterülethez a Bizottság.

A regisztrációkor tehető nyilatkozat még nem került kidolgozásra, ezért a Bizottság javasolja mielőbbi kidolgozását.

Az Alapszabály vonatkozó rendelkezése alapján az Ellenőrző Bizottság a következőkről döntött:

* A dobások elvégzője Rádl Attila, az Ellenőrző Bizottság elnöke;
* az érvényes dobás során a dobókocka által érinthető felület egy szabályos A4-es méretű, minden oldalán peremmel ellátott kartonpapír doboz;
* a sorsolás során alkalmazott, dobókocka-oldalak és szakterületek közti bijektív leképezés a következő:

*A* := {1, 2, 3, 4, 5, 6}

*B* := {biológia, fizika, földrajz- és földtudomány, kémia, környezettudomány, matematika}

*f*: *A* → *B*

*f*(1) := biológia;

*f*(2) := fizika;

*f*(3) := földrajz- és földtudomány;

*f*(4) := kémia;

*f*(5) := környezettudomány;

*f*(6) := matematika.

Az Ellenőrző Bizottság két igennel egyhangúlag határozatot hozott:

*3/2015 (III. 31.) számú ellenőrző bizottsági határozat: Az Ellenőrző Bizottság a tudománykommunikáció a természettudományban mesterszak hallgatóinak szakterületi besorolásával kapcsolatban a sorsolást végző személyét, az érvényes dobás során a dobókocka által érinthető felületet és a sorsolás során alkalmazott, dobókocka-oldalak és szakterületek közti bijektív leképzést elfogadta.*

Rádl Attila tájékoztatta a Bizottságot, hogy csak a hallgatók e-mail címét kapta meg a Bizottság. Így javaslata szerint a személyiségi jogok tiszteletben tartása érdekében a jelen emlékeztető csak az első négy karaktert tartalmazza a kisorsolt címekből.

Az elvégzett dobások alapján a következő eredmények születtek (hallgatók e-mail címének első négy karaktere – *x* ∈ *A*, *f* (*x*) ∈ *B*):

* peta, biológia
* vigo, kémia
* lipt, fizika
* marc, fizika
* maty, matematika
* emes, földrajz- földtudomány
* szand, fizika
* mari, matematika
* kucs, földrajz- földtudomány
* stel, biológia
* sara, környezettudomány
* bala, fizika
* aker, környezettudomány
* huns, kémia
* kris, környettudomány
* merk, fizika
* tama, matematika
* luca, biológia
* lord, kémia
* pety, biológia

 Rádl Attila 14:11-kor lezárta a második napirendi pontot.

## 3. Egyebek (2015. március 31. 14:12)

**2015. március 31. 14:13** – Rádl Attila lezárta az ülést.

Rádl Attila
*ELTE TTK HÖK EB elnök*